Rygepolitik

X virksomhed har indført Røgfri arbejdstid, hvilket betyder at virksomhedens ansatte ikke må ryge i arbejdstiden. Dette gælder i tidsrummet fra de ansatte møder på arbejde, til de går hjem. Selvbetalte pauser er dog ikke inkluderet.

**Røgfri arbejdstid**

* Røgfri arbejdstid betyder, at der ikke må ryges i arbejdstiden. Hverken indendørs

eller udendørs – heller ikke uden for matriklen. Arbejdstid defineres som hele den tid man er på arbejde, får løn og står til rådighed, selvbetalte pauser er undtaget. Det er ikke muligt at bruge flextid til rygepauser.

* E-cigaretter sidestilles med almindelige cigaretter, da de har samme signalværdi, og de er derfor også omfattet af politikken. Desuden kender vi ikke til de sundhedsmæssige negative effekter som e-cigaretter kan have.

**Rygepolitikkens område**

* Rygepolitikken omfatter alle ansatte på X virksomhed. Politikken omfatter alle bygninger, matrikler og køretøjer, der tilhører virksomheden. Det er ikke tilladt at ryge indendørs eller udendørs på virksomhedens arealer alle døgnets timer, alle ugens dage.
* Det er ej heller tilladt at ryge i virksomhedens arbejdstøj som uniformer.

**Formål**

* Rygepolitikken understøtter ønsket om at skabe røgfri miljøer på X virksomhed med et sundhedsfagligt afsæt, hvor fokus er at skabe en sund hverdag. De ansatte skal kunne færdes i et røgfrit arbejdsmiljø uden de umiddelbare gener og den sundhedsfare, der er ved passiv rygning.
* X virksomhed ønsker at styrke sit image over for borgere og kunder, samt at støtte op om sunde vaner og et røgfrit liv. De ansatte vil blive støttet af ledelsen, hvis de ønsker at blive røgfri.
* Røgfri arbejdstid kan være med til at forebygge, at nyansatte, studerende og praktikanter begynder at ryge, for at være en del af det sociale fællesskab.
* De ansatte fungerer desuden som rollemodeller og sundhedsautoriteter, som skal inspirere børn, unge og andre borgere til sunde valg.

**Støtteinitiativer**

* De ansatte i virksomheden tilbydes gratis hjælp til rygestop. Derudover kan der altid fås hjælp ved at ringe til Stoplinjen, på tlf: 8031 3131. Man kan også benytte e-kvit, der er en app til mobiler og tablets.

**Lokal udmøntning og opfølgning**

* Rygepolitikken skal udmøntes lokalt. Det betyder i praksis, at konkrete løsninger drøftes og fastlægges i den lokale virksomhed inden for rygepolitikkens rammer.

**Overtrædelse af rygepolitikken og sanktioner**

* En overtrædelse af rygeforbuddet sanktioneres efter de almindelige ansættelsesretlige regler. Det er ledelsens ansvar, at rygepolitikken overholdes, og der skal altid være en konkret, individuel vurdering af, hvordan en overtrædelse af rygeforbuddet sanktioneres.
* Hvis du overtræder rygeforbuddet vil overtrædelse første gang normalt medføre en påtale eller advarsel. Ved gentagelse kan overtrædelse medføre en advarsel eller afsked.

**Ikrafttræden**

* X virksomheds rygepolitik træder i kraft d. xx-xx-xx.